সাগরদ্বীপে যকের ধন
সাগরদ্বীপে যকের ধন হ'ল সায়ন্তন ঘোষাল পরিচালিত এবং সৌগত বসু রচিত ২০১৯ সালের বাংলা অ্যাকশন অ্যাডভেঞ্চার চলচ্চিত্র। এটি সুরিন্দর ফিল্মস ও চ্যাম্পিয়ন মুভিস ব্যানারে প্রযোজনা করেন নিসপাল সিং ও ঋতুম জৈন। ছবিটির পরিবেশনের কাজ করে সুরিন্দর ফিল্মস। ছবিটি হেমেন্দ্র কুমার রায় রচিত বিমল-কুমার জুটিকে ভিত্তি করে অ্যাডভেঞ্চার কাহিনী অবলম্বনে নির্মিত। এটি যকের ধন ছবির পরে দ্বিতীয় সিনেমা। এতে অভিনয় করেছেন পরমব্রত চট্টোপাধ্যায়, কোয়েল মল্লিক, গৌরব চক্রবর্তী, কাঞ্চন মল্লিক, কৌশিক সেন, শান্তিলাল মুখোপাধ্যায়, রজতাভ দত্ত। ছবিটি ৬ ডিসেম্বর ২০১৯ সালে ৯৪ টি প্রেক্ষাগৃহে মুক্তি পায়। ছবিটি মুক্তির প্রথম তিন দিনে প্রায় ₹৮০ লাখ টাকা আয় করে।